**Magyar Teátrumi Társaság Közhasznú Egyesület**

1053 Budapest, Királyi Pál u. 18. IV/1.; telefon: +36 306821729

e-mail: palyazat@magyarteatrumitarsasag.hu

## PÁLYÁZATI FELHÍVÁS

A Magyar Teátrumi Társaság Közhasznú Egyesület (székhely: 1053 Budapest, Királyi Pál u. 18. IV/1., a továbbiakban „MTT”) az OMSZI Nonprofit Kft. (székhely: 1089 Budapest Elnök u.1.) megbízásából 2021. október 25-től új pályázatot ír ki a **Jászai Mari Színészház** (1053 Budapest, Magyar utca 34., a továbbiakban: „Színészház”) bérleményeire, az alábbiak szerint:

1. Az MTT pályázatot hirdet a Színészház lakóegységeinek határozott időre, 2022. augusztus 31-ig történő bérbe adására. A lakóegységekre beadott sikeres pályázat esetén a pályázóval az MTT 2022. augusztus 31-ig határozott időre szóló bérleti szerződést köt, amely egy évvel meghosszabbítható a felek ilyen tartalmú, írásba foglalt megállapodásával.

A hosszabbítás feltétele, hogy a bérlő minden fizetési kötelezettségének határidőben tegyen eleget, és ne merüljön fel panasz vele szemben a lakóegység használatával kapcsolatban. A hosszabbítás abban az esetben lehetséges, ha az arra irányuló megállapodás aláírásának időpontjában a bérlő megfelel a 2. pontban foglalt feltételeknek.

1. Pályázatot nyújthat be minden nagykorú, magyar állampolgársággal rendelkező, előadó-művészeti területen tanuló vagy dolgozó magyar állampolgár, az alábbiak szerint:
	1. rendszeres előadó-művészeti tevékenységre irányuló, illetve az előadó-művészet területén technikai, műszaki vagy kreatív tevékenységről szóló szerződéssel bíró művész, művészeti dolgozó, aki valamelyik budapesti székhelyű vagy budapesti játszóhellyel rendelkező színházzal jogviszonyt létesített. A jogviszony (akár munkaviszony, akár egyéb, munkavégzésre irányuló jogviszony) fennállását írásban szükséges igazolni (munkáltatói igazolás vagy egyéb okirat útján, a 2. sz. és 3. sz. melléklet szerint);
	2. rendszeres előadó-művészeti tevékenységet végző, illetve az előadó-művészet területén technikai, műszaki vagy kreatív tevékenységet végző vállalkozó. A vállalkozás működését (adószámmal rendelkező magánszemély esetén az adószám érvényességét, KATA-s vállalkozás esetén szintén az aktív működést) igazolni szükséges;
	3. Előadó-művészeti területen felsőoktatási képzésben tanuló, hallgatói jogviszonyukat igazoló diákok.

A pályázónak büntetőjogi felelőssége tudatában nyilatkoznia kell, hogy nem rendelkezik Budapest, illetve Pest megye területén lakóingatlan tulajdonnal.

1. A lakóegységek egyénileg vagy – az arra alkalmas lakóegységek – más pályázóval megosztva, közösen is pályázhatók. Közös pályázat esetén mindkét pályázónak külön-külön is meg kell felelnie a pályázati jogosultság feltételeinek (ld. 2. pont).
2. A pályázható lakóegységek az alábbiak:

|  |  |  |  |  |  |  |  |
| --- | --- | --- | --- | --- | --- | --- | --- |
| **Ssz.** | **LE** | **Szoba alapterülete (m2)** | **Közös használatú helységek alapterülete (m2)** | **Alapterület (m2)** | **Önálló vizesblokkal rendelkezik** | **Alkalmas osztott használatra (2 fő részére)** |  **Havi bérleti díj**  |
|  |
| 1. | I/1. | 20,38 | 11,12 | 36,69 | igen | igen |  77 180 Ft  |  |
| 2. | I/2. | 20,45 | 11,12 | 37,71 | igen | igen |  77 180 Ft  |  |
| 3. | I/3 | 16,79 | 9,25 | 30,02 | igen | nem |  77 180 Ft  |  |
| 5. | I/5. | 16,27 | 15,13 | 21,7 | nem | nem |  53 975 Ft  |  |
| 8. | II/1. | 21,28 | 12,43 | 38,8 | igen | igen |  74 375 Ft  |  |
| 10. | II/3. | 17,54 | 10 | 30,19 | igen | nem |  68 340 Ft  |  |
| 11. | II/4. | 17,4 | 10 | 29,6 | nem | nem |  56 695 Ft |  |
| 12. | II/5. | 12,34 | 10 | 24,52 | nem | nem |  46 495 Ft  |  |
| 13. | II/6. | 12,76 | 7,63 | 16,58 | nem | nem |  48 365 Ft  |  |

 A pályázat benyújtása során meg kell jelölni, hogy a pályázó melyik lakóegységre kíván pályázni. Amennyiben több lakóegységet meg kíván jelölni, ezt ugyanazon pályázat keretein belül, a pályázati adatlapon (1. sz. melléklet) felsorolva kell megtenni.

**5.** Valamennyi lakóegység bútorokkal alapszinten felszerelt, és a bútorzat használatát a havi bérleti díj magában foglalja. A bútorzatot és a lakóegység felszereléseit a nyertes pályázónak leltár szerint kell átvennie, illetve azt a bérleti időszak végén leltár szerint átadnia. A lakóegységbe személyes használati tárgyak (bútorok, berendezési tárgyak) beviteléhez előzetes írásbeli engedélyre van szükség.

**6.** A bérleti díj magában foglalja a lakóegység közüzemi költségeinek díját, valamint az internet díját. A bérleti díj mértékét a bérbeadó minden évben az infláció értékének megfelelő mértékben korrigálhatja.

**7.** A lakóegység takarításáról, valamint rendben tartásáról a bérlőnek kell gondoskodnia.

**8.** A pályázónak vállalnia kell, hogy betartja a Színészház házirendjét és a lakóegység használata során szükségtelenül nem zavar másokat a használat gyakorlásában, illetve betartja a társas együttélés általános szabályait.

**9.** A pályázatokat **2021. november 5. napjától** lehet benyújtani **elektronikus úton**, a palyazat@magyarteatrumitarsasag.hu e-mail címen. A pályázatnak hiánytalanul tartalmaznia kell az alábbi dokumentumokat:

1. pályázati adatlap (1. sz. melléklet kitöltve, saját kezű aláírással);
2. fényképes szakmai önéletrajz, rövid motivációs levél arról, hogy miért kíván elhelyezést nyerni a Színészházban;
3. 30 napnál nem régebbi munkáltatói igazolás (megbízói jogviszony igazolás a 2. vagy 3. sz. melléklet szerint), vagy magánvállalkozók esetében a vállalkozás aktív státuszának igazolása, vagy a hallgatói jogviszony igazolása;
4. a pályázó megbízójától, munkáltatójától származó, szakmai tevékenységével összefüggő ajánlólevél.

**10.**  A pályázható lakóegységek a +36 30 3078685-ös telefonszámon történő előzetes bejelentkezés alapján tekinthetők meg.

**11.** A pályázatokat öt tagú, az emberi erőforrások minisztere által felállított bizottság bírálja el.

**12.** A pályázattal kapcsolatos további információ kérhető a palyazat@magyarteatrumitarsasag.hu e-mail címen.

Budapest, 2021. november 5.

Magyar Teátrumi Társaság Közhasznú Egyesület

1053 Budapest, Királyi Pál u. 18. IV/1.